कर्नाटक में जीत के लिए भाजपा ने इस बार अपना पूरा दम खम लगा दिया। प्रधानमंत्री नरेंद्र मोदी ने ताबड़तोड़ 21 रैलियां कीं। भाजपा अध्यक्ष अमित शाह गत दिसंबर से ही मतदाताओं का नब्ज टटोलने में लग गए थे। चुनाव प्रचार के दौरान भाजपा ने अपने स्टार प्रचारकों की पूरी फौज उतार दी। उत्तर प्रदेश के मुख्यमंत्री योगी आदित्यनाथ, मध्य प्रदेश के सीएम शिवराज सिंह चौहान, छत्तीसगढ़ के मुख्यमंत्री रमन सिंह ने सहित पार्टी के वरिष्ठ नेताओं ने रैलियां कीं।